እስካሁን ከተባለው ኢትዮጵያ ውስጥ ዛሬ ላለው አልቅቶች ለተራቡበት የኑሮ ሁኔታ ኢሕአዴግ የድርሻውን እንዳወጣ፣ ኢሕአዴግ የሠራቸው ጥፋቶችና ስህተቶች ከአመለካከት ብልሽትና ከሕግ በላይ ከመሆን የመጡ መሆናቸውን መገንዘብ ይቻላል፡፡ አንዳንዶች ይህንን ችግር ከአቶ ከመለስ ዜናዊ ሞት ጋር ያያይዙታል፡፡ የአመለካከት ብልሽቱም ሕገወጥነቱም ግን ቀደም የነበረና የአቶ መለስ ዜናዊም እጅ የነበረበት ነበር፡፡ የአቶ መለስ ሞት ያጎደለው ነገር ቢኖር ሁሉንም ለጥ ሰጥ አድርጎ መዳፉ ውስጥ ያስገባና ትንሹንም ትልቁንም የፖለቲካ ቅያስ የሚያወጣ ሰውን ነው፡፡ እሱ ሲያልፍ የእሱን ቅያሶች ሙጥኝ ማለት፣ ከዚያ በዘለለ በጥራዝ ነጠቅነትና በመሰለ መሙላት፣ የተሸፋፈነ የሥልጣንና የአንጃ ፍላጎትም መስለክለክ ተጀማምሮ ዛሬ ያለንበት ደረጃ ላይ ያደረሰን ይመስላል፡፡
